રસરક્તથી પરિપૂર્ણ, કૃષ્ણસ્ફટિક જેવી ચમકતી અંગકાંતિ, મોતી સરખા દાંત, વાઘસમાન લાંબા કર-નખર, સહજ કુંભકને કારણે બરોબર પુષ્ટ થયેલું પેટ, શરીર પર એકમાત્ર સ્વચ્છ શ્વેત લંગોટી, જમણા હાથની આંગળીઓ ચિન્મુન્દ્રામાં, ડાબા હાથની આંગળીઓ ખૂલેલી-અભયમુદ્રામાં, કંઠમાંથી હુંકારનો દિવ્યનાદ, મસ્તીમાં હલતી ડોક, સ્ફૂર્તિમાં ડોલતું શરીર, રોમ-રોમમાં પરમાનંદની લહેરો, અંગેઅંગમાંથી પ્રસરતાં દિવ્ય તેજનાં રશ્મિ, ચારે દિશામાં પ્રકાશ પાથરતું સ્મિત-આ બધું મારા હૃદયમાં અંકિત થઈ ગયું.